सीकर . नकली दवाओं का कारोबार पूरे प्रदेश में फैला है। औषधि नियंत्रक विभाग ने शुक्रवार को सीकर, झुंझुनूं, चूरू, जोधपुर, जयपुर, श्रीगंगानगर सहित 10 बड़े शहरों में छापा मारी की है। सीकर में तापड़िया बगीची स्थित तोदी ड्रग्स स्टोर पर विभाग ने कार्रवाई की। यह दवाओं की होलसेल की दुकान से पेन-40 और पेटाेसिड डीसीआर दवा के सैंपल लिए गए। विभाग ने 900 टेबलेट जब्त की है।
यह दवाएं भी श्रीगंगानगर के एक दुकानदार से मंगवाई गई थी। पेन-40 नामक दवा एसिडिटी और पेटोसिडी डीसीआर उल्टी व एसिडिटी के काम आती है। खास बात यह है कि दवा बेचने वाली फर्म का नाम श्याम मेडिकल एजेंसी है, जिसका लाइसेंस सात साल पहले निलंबित हो चुका है। अब तक मारे गए छापों में सभी दवाएं श्याम मेडिकल एजेंसी के जरिए बेची गई है। औषधी नियंत्रक विभाग ने कहा है कि राजस्थान में नकली दवाओं का पहला मामला सामने आया है। दिलचस्प यह भी है कि सात साल से नकली दवाओं का कारोबार चलाने वाले हरिकेश यादव की विभाग के पास न कोई फोटो है न पता।
भास्कर हरिकेश का फोटो ढूंढ लाया। दैनिक भास्कर पड़ताल में सामने आया कि श्याम मेडिकल एजेंसी नाम की एजेंसी साल 2010 में ही बंद हो गई थी। टीबा वाली ढाणी तन खिरोटी के निवासी हरिकेश यादव अजीतगढ़ में श्याम मेडिकल एजेंसी नाम से दुकान चलाता था। गड़बड़ी मिलने पर औषधि नियंत्रक विभाग ने साल 2010 में दुकान का लाइसेंस निलंबित कर सीज कर दिया। कुछ साल पहले अजमेर में भी नकली दवा से जुड़ी जानकारी हाथ लगी थी। उस वक्त जांच में इस शख्स ने विभाग को दवा बेचने से इनकार कर दिया था।
5 साल से फरार है आराेपी
अजीतगढ़ के हरिकेश यादव मूल रूप से हरियाणा का रहने वाला है। करीब 30 साल पहले इसका परिवार खूरजा की ढाणी ग्राम पंचायत के टीबा वाली ढाणी तन खिरोटी गांव आकर बस गया था। हरिकेश यादव ने एक व्यक्ति के साथ अजीतगढ़ के गोपालजी का कटला में दवा दुकान खोली। इसके बाद वह धीरे-धीरे दूसरे दुकानदारों को भी दवा सप्लाई करने लगा। पार्टनर के छोड़ने के बाद इसने दूसरे व्यक्ति के साथ दुकान चलाई, लेकिन वह भी कुछ ही दिनों में उसे छोड़कर चला गया। साल 2010 में श्याम मेडिकल एजेंसी को विभाग ने बंद कर दिया। अजीतगढ़ में यह दुकान किराए पर चलाई गई थी। कर्जा होने के बाद साल 2012 में यह शख्स अजीतगढ़ से फरार हो गया। अभी इसकी बेहद कम लोगों को जानकारी है। उसके दो छोटे भाई भी बताते हैं। वे अभी पढ़ाई कर रहे हैं।
5 साल से फरार है आराेपी
अजीतगढ़| हरिकेश यादव मूल रूप से हरियाणा का रहने वाला है। करीब 30 साल पहले इसका परिवार खूरजा की ढाणी ग्राम पंचायत के टीबा वाली ढाणी तन खिरोटी गांव आकर बस गया था। हरिकेश यादव ने एक व्यक्ति के साथ अजीतगढ़ के गोपालजी का कटला में दवा दुकान खोली। इसके बाद वह धीरे-धीरे दूसरे दुकानदारों को भी दवा सप्लाई करने लगा। पार्टनर के छोड़ने के बाद इसने दूसरे व्यक्ति के साथ दुकान चलाई, लेकिन वह भी कुछ ही दिनों में उसे छोड़कर चला गया। साल 2010 में श्याम मेडिकल एजेंसी को विभाग ने बंद कर दिया। अजीतगढ़ में यह दुकान किराए पर चलाई गई थी। कर्जा होने के बाद साल 2012 में यह शख्स अजीतगढ़ से फरार हो गया। अभी इसकी बेहद कम लोगों को जानकारी है। उसके दो छोटे भाई भी बताते हैं। वे अभी पढ़ाई कर रहे हैं।
- 7 खरब रुपए तक पहुंच सकता है नकली दवाओं का कारोबार 2017 के अंत तक।
- 10500 के करीब दवा कंपनियां पंजीकृत हैं भारत में।
- 1.10 लाख करोड़ रुपए का है दवा बाजार भारत में।
दो माह बाद रिपोर्ट मिलेगी तो कार्रवाई करेंगे
तापड़िया बगीची स्थित तोदी ड्रग्स स्टोर पर कार्रवाई की गई है। यहां से दवा के सैंपल लिए गए है। वहीं श्याम मेडिकल एजेंसी के संचालक रहे हरिकेश यादव की अभी कोई जानकारी नहीं है। दो से तीन महीने में सैंपल की रिपोर्ट मिलने के बाद आगे की कार्रवाई होगी।
मनोज गढ़वाल, ड्रग्स इंस्पेक्टर
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva